Document ID: 32001R1235

Κανονισμός (ΕΚ) αριθ. 1235/2001 της Επιτροπής
της 22ας Ιουνίου 2001
για την τροποποίηση του κανονισμού (ΕΚ) αριθ. 1529/2000 για τον καθορισμό του καταλόγου των διαφόρων ποικιλιών της Cannabis sativa L. που είναι επιλέξιμες για την ενίσχυση κατά την έννοια του κανονισμού (ΕΟΚ) αριθ. 2358/71 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2358/71 του Συμβουλίου, της 26ης Οκτωβρίου 1971, περί κοινής οργανώσεως αγοράς στον τομέα των σπόρων προς σπορά(1), όπως τροποποιήθηκε τελευταία από τον κανονισμό (ΕΚ) αριθ. 2371/2000(2), και ιδίως το άρθρο 3 παράγραφος 6,
Εκτιμώντας τα ακόλουθα:
(1) Το άρθρο 1 του κανονισμού (ΕΚ) αριθ. 1529/2000 της Επιτροπής(3) έχει καθορίσει ότι ο κατάλογος των διαφόρων ποικιλιών της Cannabis sativa L. που είναι επιλέξιμες για ενίσχυση κατά την έννοια του άρθρου 3 παράγραφος 6 του κανονισμού (ΕΟΚ) αριθ. 2358/71 είναι αυτός που εμφαίνεται στο παράρτημα Β του κανονισμού (ΕΟΚ) αριθ. 1164/89 της Επιτροπής, της 28ης Απριλίου 1989, για τις λεπτομέρειες εφαρμογής σχετικά με την ενίσχυση για τον κλωστικό λίνο και την κάνναβη(4). Ο κανονισμός αυτός καταργήθηκε από την 1η Ιουλίου 2001 από τον κανονισμό (ΕΚ) αριθ. 245/2001 της Επιτροπής(5) για την θέσπιση των λεπτομερειών εφαρμογής του κανονισμού (ΕΚ) αριθ. 1673/2000 του Συμβουλίου(6) περί κοινής οργανώσεως της αγοράς στον τομέα του λίνου και της κάνναβης που προορίζονται για την παραγωγή ινών.
(2) Για να συνεχιστεί η ενιαία εφαρμογή σε όλη την Κοινότητα των κανόνων χορηγήσεως της ενισχύσεως κατά την έννοια του κανονισμού (ΕΟΚ) αριθ. 2358/71, πρέπει να τροποποιηθεί ο κανονσμός (ΕΚ) αριθ. 1529/2000 και να ληφθεί ως αναφορά ο κατάλογος των ποικιλιών λίνου και κάνναβης που προορίζονται για την παραγωγή ινών που γίνονται αποδεκτές να απολαύσουν του καθεστώτος στηρίξεως των παραγωγών ορισμένων αροτραίων καλλιεργειών, όπως περιλαμβάνεται στο παράρτημα XII του κανονισμού (ΕΚ) αριθ. 2316/1999 της Επιτροπής(7), όπως τροποποιήθηκε τελευταία από τον κανονισμό (ΕΚ) αριθ. 1157/2001(8).
(3) Τα μέτρα που προβλέίπονται στον παρόντα κανοινισμό είναι σύμφωνα με τη γνώμη της επιτροπής διαχείρισης σπόρων προς σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1529/2000 αντικαθίσταται από το ακόλουθο κείμενο: "Οι ποικιλίες της Cannabis sativa L. που είναι επιλέξιμες για ενίσχυση κατά την έννοια του άρθρου 3 παράγραφος 6 του κανονισμού (ΕΟΚ) αριθ. 2358/71 καθορίζονται στο παράρτημα XII του κανονισμού (ΕΚ) αριθ. 2316/1999 της Επιτροπής(9)."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 2001.

Labels: 17
19
6